খাউলিয়া ইউনিয়নের পশুরবুনিয়া গ্রামের মাঝখান দিয়ে বয়ে যাওয়া খালের এ পুলটি অত্যন্ত জনগুরুত্বপূর্ণ। দীর্ঘদিন ধরে পুলটি নাজুক অবস্থায় আছে। এর পরও এ পুল দিয়ে প্রতিদিন শত শত লোক ঝুঁকি নিয়ে চলাচল করছে। এতে প্রায়ই ঘটছে দুর্ঘটনা। ছোট ছোট ছেলে-মেয়ে, শিক্ষার্থী ও নারীরা এ পুল পার হতে ভয় পায়। শিশুদের কোলে নিয়ে পুল পার হন অভিভাবকরা। যেকোনো মুহূর্তে পুলটি ভেঙে পড়ে বড় ধরনের দুর্ঘটনা ঘটতে পারে। স্থানীয় লোকজন নানাভাবে পুলটি জোড়াতালি দিয়ে সচল রাখার ব্যর্থ চেষ্টা চালিয়ে যাচ্ছে।